Chennai Joernaal: Email van Japie - 9/2/08
Email van Japie - 9/2/08
Vanakkam - "greetings"
Ek is nou al 2 weke hier en nog steeds vergaap ek my aan wat alles buite my motorvenster gebeur. Dit sal 'n tydjie neem om gewoond te raak aan dinge hier.
Neem byvoorbeeld net die tog om 'n internetkafee te kry (by my werk is hotmail etc geblok, die hotel waar ek tot die einde van die maand bly se internet konneksie is af). My werk gee my 'n motor. En 'n bestuurder. Die besturrder is myne - en net myne ?!? - vir 12 ure elke dag. As jy nie bestuur, of kar was, of petrol ingooi (wat hier nogal 'n uitgerekte proses is) nie, sit en wag hy in/naby die motor. Ek vind dit vreem dat iemand heeltyd vir my sit en wag - soos nou, die snaar sit nou al amper vir 'n uur buite terwyl ek hierbinne besig is. Trouens dit maak my gespanne, tot ek onthou hy kos die mpy net 3 britse ponde 'n dag (ie 100 pond 'n maand). Die motorbestuurder beteken dat ek Indie uit die langbeen-sit gemak van die airconditioned ("AC" soos hulle alles hier in Indie afkort) agterste sitplek kan besigtig. Dit beteken ook dat ek saans op pad terug hotel toe, lekker gerieflik 'n vinnige uitrjie kan knip.
Soos ek seker al vir julle gese het, is die paaie hier nogal chaoties. Hier is baie mense. Wat beteken daar is baie fietse en motorfietse. Elkeen met baie mense op. En dan is daar die karre, busse, lorries - wat almal hulle toeter heeltyd druk om vir die res van die wêreld te laat hoor waar hulle op 'n gegewe tyd is. En dan is daar die beeste en waens getrek deur mens of dier. Die vrouens se veelkleurige sari's gee die geraas darem 'n bietjie kleur. Ek weet nie hoe dit ruik nie, want ek wil nie die venster oopdraai terwyl die AC aan is nie. En die AC is die heeltyd aan, want dis heeltyd lekker warm. (Trouens, ek deelmee met die gebruik hier om die bestuurder so 5 min voor ek iewers heen wil ry te bel, sodat hy die kat kan aansit sodat dit lekker koel is wanneer hy my kom oplaai....).
Al is selfone, soos orals deesdae die geval, baie gewild, is hier op elke straathoek 'n plek waar jy kan betaal om met 'n gewone telefoon iewers heen te bel, of 'n faks te stuur etc. (Dis nou insted van 'n telefoonhokkie). Internet kafees is skaars. Trouens, ek het die laaste 2 weke besef dat on vinnig gespeen sal moet word van ons afhaklikheid van die internet (in die UK het ons alles op/via die internet gedoen). Maar as ek eers een kry, het hulle 'n lekker diens waar 'n kelner gereeld vir my vra wat hy vir my kan bring om te drink/eet.
Gepraat van kos. My werkgewer voorsien elke middagete kos vir almal op kantoor. Dis local, vegetarian kos voorberei en voorgesit op die tradisionele manier. Die word afgelewer op 'n "3 wheeler" (die motorfiets goeters wat hier as taxi/kombi/afleweringswa gebruik word) in sulke opgestapelde bakke. Dan dra baie hande dit na die verskeie "pantries". Die borde is stainless steel, maar daar word peisanblare gesny en bo-op gesit (dis blykbaar meer higienies en boonop medisinaal...). Jy skep dan jou kos uit die verskillende potte. Die meeste locals eet met hulle hande. Ek het vanaf die 1ste dag hulle sommer gejoin (want ek weet nie waar om ander middagete vandaar te kry nie !). Ek kry darem 'n teelepel of vurk. Die kos is nogal heel smaaklik. Alhoewel party diss spicy is, het niks nog my gesig rooi laat gloei nie. Daar is ook poeding )of 'n "sweet" soos hulle dit noem) elke dag - nou nie die soort nagereg waaraan ons gewoond is nie, maar nogal lekker. My gunsteling is die "sweet beetroot". Dit lyk net soos gerasperde beetslaai (wat ek glad nie eet nie!) - maar is heerlik soet. Ek het 'n foto van my 1ste bord kos geneem, maar sukkel nog om dit van my selfoon afgelaai te kry.
Wat ek wou se is, ek het laasweek heeltyd bg by die werk geeet en saans in die hotel se restaurant wat eindelik net Indiese kos het. Laas Sondag na kerk is ek na 'n naby gelee strandoord met 'n hoogsaangeskrewe hotel, waar ek toe vir 'n Westerse buffet aansit. Ek was laas Sondag nag toe vreeslik siek. Sedertdien bly ek nou maar by Indies kos (alhoewel ek lus is vir 'n paste/pizza vanaand).
Ek het al vir ons 'n plek gekry om te bly (omtrent almal vra of ek dan nie bang is om 'n plek te soek sonder dat Elmarie dit gesien het nie...).Dis 'n nuutgeboude plek wat amper klaar is. Dis baie groot (4 groot dubbelslaapkamers, 'n studeerkamer , 3 leefvertrekke) - so julle kan gerus laat weet wanneer julle kom kuier. En soos die gebruik hier is, het all kamer 'n en-suite. Maar net storte orals. En dit het die soort toiletter waaraan ons gewoond is (maar vir die wat wil, is daar van die handspuite ook).
Ek kry ons "family car" volgende week - ek was baie opgewonde (want dis 'n lekker groot MPV styl kar : ek bestuur mos nie), maar die bestuurder vra nou-nou of dit 'n nuwe kar gaan wees ? Wat my toe laat wonder - dis nie onmoontlik dat ons 'n "pre-used" kar sal kry nie... Ihulle het sulke interessante terme hier, bv as iemand sterf, dan "expire" hy).
Om inkopies hier te doen, is ook ander. Daar is geweldig baie shop-assistants. Elke afdeling/rak het sy eie staf. Wat beteken elkeen probeer sy afdeling/rak/brand aan jou verkoop. Maar as jy eers by die regte een is, het jy 'n vakekspert tor jou diens wat alles doen : jou grootte soek en terugsit, dan jou keuse van kleur etc. Die enigste probleem is dat die klomp nooit NEE s ê nie. Dis 'n kultuur ding. Veral by die werk sukkel ek daarmee. Alles is altyd reg/moontlik. Yeah-sure. Dit help dus nie om vrae te vra waarop die antwoord "ja" of "nee" kan wees nie. Ek het nie geweet ek vra soveel vrae-tipe nie en sukkel om meer "open questions" te vra. Ek sal nie te veel oor my werk kan klets nie, waar dit lyk my na 'n baie hierargiese plek waar niks gebeur as jy nie via die hieragie werk nie. Ek's glad nie dit gewoond nie, het al 'n paar baie frustrerende battles gehad (LW die frustrasie is net myne - die res lyk baie happy).
Gepraat van werk, dinge is baie besiger as wat ek beplan het (en volgens my beplanning, wou ek baie gedoen kry voor Elmarie-hulle arriveer....). Maar nou-ja, dis vir opwindende redes en ook hoekom ek wou Indie toe kom, so ek hoop dat ek dit end-uit sal kan geniet.
Ek wil nog baie gesels, maar die bestuurder is 12-uur is amper op en ek wil nog by 'n Italiaanse restaurant gaan eet voor hy my by die hotel gaan afllaai.
Posted by Elmarie at 2:45 pm
I'm a celebrity get me out of here !
Ons plek begin ons huis raak
Email van Elmarie - 12/3/08
Email van Elmarie - 28/2/08